proxectonos/corpus_dominio_legal_administrativo_tmp huggingface dataset:
08/07/2020 | Administración LocalMunicipal
Pontedeume
Aprobación inicial da Modificación da Ordenanza fiscal N.º 7 reguladora da Taxa por Ocupación de Terreos de Uso Público por Mesas, Cadeiras e Elementos Auxiliares con Finalidade Lucrativa do Concello de Pontedeume

O Pleno do Concello de Pontedeume, en sesión ordinaria celebrada o día 25 de xuño de 2020, aprobou inicialmente a modificación da “Modificación da Ordenanza fiscal N.º 7 reguladora da Taxa por Ocupación de Terreos de Uso Público por Mesas, Cadeiras e Elementos Auxiliares con Finalidade Lucrativa do Concello de Pontedeume. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. No suposto de que non se tiveran presentado reclamacións ou suxestións durante o trámite de información pública, entenderase automaticamente elevado a definitivo o acordo ata entón provisional, sen necesidade de acordo plenario, de conformidade co que se establece no artigo 49 c) da Lei 7/85, reguladora das Bases de Réxime Local, procedéndose á publicación á que fai referencia o artigo 70.2 desta lei. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 3 de xullo de 2020.
31/07/2020 | Administración LocalMunicipal
O Pino
Anuncio definitivo de expediente de suplemento de créditos

A N U N C I O Aprobado definitivamente, por ausencia de reclamacións ao acordo inicial, o expediente de MODIFICACIÓN DE CRÉDITO 05/2020-SUPLEMENTO DE CRÉDITO, consonte ao disposto, faise público o resumo por capítulos das variacións que afectan ao estado de gastos e ingresos do vixente presuposto municipal: O Pino, 28 de xullo de 2020. O ALCALDE Manuel Taboada Vigo
31/07/2020 | Administración LocalMunicipal
Sada
Secretaría
Corrección de erros nas bases específicas para a confección dunha bolsa de emprego de operarios do SEM, publicadas no BOP núm.104, do 9-7-2020

O Alcalde ditou o 24 de xullo a resolución núm.1552/2020, que a continuación se transcribe literalmente: “Advertidos erros nas bases específicas para a confección da bolsa de emprego con carácter interino para postos de persoal laboral de opearios do Servizo de Emerxencia Municipal (SEM) aprobadas polo Decreto da Alcaldía núm.1385/2020, do 3 de xullo “(.) As persoas aspirantes disporán de dous intentos para a realización de cada exercicio, agás no que figura na letra f) de natación que unicamente disporán de un. (.)”. “(.) As persoas aspirantes disporán de dous intentos para a realización de cada exercicio, agás no que figura na letra e) de natación que unicamente disporán de un. (.)”. “(.) Unicamente pasarán a realizar o seguinte exercicio as persoas aspirantes que superen o anterior, quedando as restantes eliminadas Puntuación máxima 30 puntos (.)” “(.) Unicamente pasarán a realizar o seguinte exercicio as persoas aspirantes que superen o anterior, quedando as restantes eliminadas (.)” Considerando o disposto no artigo 109.2 da Lei 39/2015, do 1 de outubro, do procedemento administrativo común das administracións públicas e en virtude das atribucións conferidas polo artigo 21.1g) da Lei 7/1985 de 2 de abril, reguladora das bases de réxime local, resolvo: 1. Modificar as ditas bases nos termos expostos.2. Ordenar a publicidade desta resolución”. O que se publica para xeral coñecemento. Sada, 28 de xullo de 2020 O Alcalde: Óscar Benito Portela Fernández
31/07/2020 | Administración LocalMunicipal
Neda
Exposición pública padrón taxa axuda no fogar xuño 2020

Por acordo da Xunta de Goberno de 27 de xullo do 2020, aprobáronse os padróns fiscais correspondentes ao mes de xuño do 2020 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a 27 de xuño de 2020 O alcalde, Angel Alvariño Saavedra
31/07/2020 | Administración LocalMunicipal
Noia
Secretaría
Convocatoria dun proceso selectivo para a formación dunha bolsa de traballo de técnicas/os de turismo

ANUNCIO Convocatoria do proceso selectivo para a formación dunha bolsa de traballo de técnicas/os de turismo Por decreto do concelleiro delegado número 1774/2020, do 15 de xullo, aprobáronse as bases reguladoras da convocatoria e do procedemento de selección para a creación dunha bolsa de traballo de técnicas/os de turismo do Concello de Noia. O modelo de instancia e as bases desta convocatoria están a disposición dos interesados na oficina de Rexistro do Concello de Noia, situado na rúa Rosalía de Castro, n.º 2, Noia (A Coruña), e no taboleiro de anuncios da sede electrónica do Concello de Noia (https://noia.sedelectronica. gal) a partir da data da publicación da convocatoria do proceso selectivo no BOP O prazo de presentación de solicitudes será de vinte (20) días naturais, contados a partir do día seguinte ao da publicación deste anuncio no Boletín Oficial da Provincia (BOP). Noia, 27 de xullo de 2020. O alcalde José Santiago Freire Abeijón
31/07/2020 | Administración LocalMunicipal
Ribeira
Aprobación inicial da modificación da Ordenanza fiscal reguladora da taxa pola ocupación de terreos de uso público con mesas e cadeiras con fins lucrativos

O Pleno da Corporación, en sesión de data 27 de xullo de 2020, aprobou inicialmente a modificación da ordenanza fiscal reguladora da taxa pola ocupación de terreos de uso público con mesas e cadeiras con fins lucrativos. En cumprimento do disposto no artigo 17 do Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais, sométese o expediente a información pública, polo prazo de trinta días hábiles, contados a partir do seguinte ó da publicación do presente edicto no BOP, para xeral coñecemento e presentación de reclamacións, se fose o caso, por parte daquelas persoas interesadas no mesmo, en cumprimento do artigo 49 da Lei 7/1985, de 2 de abril, Reguladora da Bases de Réxime Local. Se transcorrido o devandito prazo non se presentaran reclamacións, considerarase aprobado definitivamente o dito acordo, procedéndose á publicación do seu texto íntegro. En Ribeira, a 28 de xullo de 2020 A ALCALDESA EN FUNCIÓNS Lucia Luisa Carlos Fernando Paredero Herran
31/07/2020 | Administración LocalMunicipal
Mañón
Convocatoria de contratación auxiliar de biblioteca

Pola Xunta de Goberno Local, en sesión ordinaria celebrada o día 28 de xullo de 2020, aprobáronse as bases reguladoras da contratación dunha praza de auxiliar de biblioteca na modalidade de contratación laboral temporal a media xornada. Prazo de presentación de instancias: oito (8) días naturais, contados dende o seguinte ó da publicación do presente anuncio no Boletín Oficial da Provincia. Bases: poderán consultarse na páxina web do Concello: www.manon.es Mañón, 28 de xullo de 2020. O ALCALDE Alfonso Emilio Balseiro Gómez
31/07/2020 | Administración LocalMunicipal
Carballo
Aprobación definitiva do expediente de modificación orzamentaria: crédito extraordinario e suplemento de crédito número 1/2020

De conformidade cos artigos 169 e 177.2 do Real decreto lexislativo 2/2004, do 5 de marzo, considérase definitivamente aprobado o expediente de modificación orzamentaria, crédito extraordinario e suplemento de crédito número 1/2020, así como a modificación da base vixésima novena “Réxime das subvencións” das de execución do orzamento municipal para 2020, e o anexo de inversións do Orzamento municipal para 2020, unha vez aprobado inicialmente polo Pleno en sesión celebrada o día 29 de xuño de 2020, publicado no Boletín Oficial da Provincia número 101, de data 6 de xullo de 2020, e transcorrido o prazo de quince días hábiles sen se presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o referenciado expediente de modificación orzamentaria, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses, a contar dende a data seguinte á publicación deste anuncio. O que se fai público para o xeral coñecemento e efectos. Carballo, 28 de xullo de 2020. O alcalde Evencio Ferrero Rodríguez
31/07/2020 | Administración LocalMunicipal
Zas
Anuncio aprobación definitiva MC 8/2020

Aprobado inicialmente polo Pleno da Corporación na Sesión ordinaria celebrada o día 26 de xuño de 2020 a aprobación provisional do expediente MC 8/2020 de modificación do orzamento do exercicio mediante crédito extraordinario, e trancorrido o prazo de exposición pública sen que se teñan presentado reclamacións en cumprimento do disposto no art 177 en relación co 169 do Real Decreto Lexislativo 2/2004, de 5 de marzo, entendese elevado a definitivo, e faise público o resumo por capítulos do estado de Ingresos e de gastos trala aprobación do devandito expediente que é o seguinte. En zas, a 28 de xullo de 2020 O Alcalde, Asdo. Manuel Muiño Espasandín
31/07/2020 | Administración LocalMancomunidades
Mancomunidade da Comarca de Fisterra
Aprobación inicial presuposto ordinario Mancomunidade sesión día 27 de xullo 2020

Aprobado inicialmente pola Xunta da Mancomunidade “ Comarca de Fisterra” en sesión celebrada o dia 27 de Xullo de 2020 o Presuposto xeral para o exercicio económico de 2020, o plantel de persoal e a relación de postos de traballo para dito exercicio, en cumprimento do disposto no Artigo 150.1 da lei 39/88 do 28 de Decembro, e disposicions concordantes, exponse ó público na Secretaria da Mancomunidade, polo prazo de 15 dias hábiles, contados a partir do seguinte ó da súa publicación no Boletin Oficial da Provincia, a fin de que durante o mesmo poidan formularse as reclamacións que se consideren pertinentes, que deberán ser dirixidas ó Sr. Presidente.- Fisterra, a 28 de Xullo de 2020.- O PRESIDENTE Jose Marcote Suarez
31/07/2020 | Administración LocalMancomunidades
Mancomunidade da Comarca de Fisterra
Conta xeral presuposto Mancomunidade 2019

EDICTO Formulada e rendida a Conta Xeral desta Mancomunidade Comarca de Fisterra correspondente ó exercicio 2019, integrada polas contas e estados a que fai referencia o artigo 190.2 da Lei 39/88, do 28 de decembro, e informada favorablemente pola Comisión Especial de Contas ó día 27 de xullo de 2020, exponse ó público cos documentos que o xustifican na Secretaría deste Concello, por espacio de quince días hábiles, contados a partir do seguinte ó da inserción do presente anuncio no Boletín Oficial da Provincia, co obxecto de que os interesados lexítimos poidan examinala e formular por escrito os reparos e observacións que se estimen pertinentes, durante o dito prazo de exposición e os oito seguintes días, de conformidade co disposto no artigo 193.3 do citado legal e demais disposicións concordantes vixentes. Fisterra, a 28 de xullo de 2020. O PRESIDENTE José Marcote Suárez
31/07/2020 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de xullo de 2020

EDICTO Por Decreto da Alcaldía de data de 27 de xullo aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de xullo de 2020. Conforme ó disposto no artigo 102.3 da Lei 58/2003, do 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 27 de xullo de 2020 ao 8 de outubro de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas Ordenanzas Fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a vinteoito de xullo de 2020. A alcaldesa en funcións Alexander Manuel Lazarenko Casado de Amezua
31/07/2020 | Administración LocalMunicipal
Noia
Secretaría
Convocatoria do proceso selectivo para a formación dunha bolsa de traballo de auxiliares de axuda no fogar

Por decreto da concelleira delegada número 1879/2020, do 28 de xullo, aprobáronse as bases reguladoras do procedemento de selección, mediante o sistema de oposición, para a formación dunha bolsa de traballo de auxiliares de axuda no fogar. O modelo de instancia e as bases desta convocatoria están a disposición dos interesados na oficina de rexistro do Concello de Noia, situado na rúa Rosalía de Castro, nº 2, Noia (A Coruña), e no taboleiro de anuncios da sede electrónica do Concello de Noia (https://noia.sedelectronica. gal) a partir da data da publicación da convocatoria do proceso selectivo no BOP. O prazo de presentación de solicitudes será de vinte (20) días naturais, contados a partir do día seguinte ao da publicación deste anuncio no Boletín Oficial da Provincia da Coruña (BOP). Noia, 28 de xullo de 2020 O alcalde José Santiago Freire Abeijón
28/07/2020 | Administración LocalMunicipal
Santa Comba
Acordo do Pleno do Concello de Santa Comba polo que se aproba inicialmente o expediente de modificación de créditos núm.10/2020 do orzamento en vigor, na modalidade de transferencia de crédito entre aplicacións de distintas áreas de gasto

ANUNCIO Acordo do Pleno do Concello de Santa Comba polo que se aproba inicialmente o expediente de modificación de créditos núm.10/2020 do orzamento en vigor, na modalidade de transferencia de crédito entre aplicacións de distintas áreas de gasto, que non afectan a altas e baixas de crédito de persoal. TEXTO O Pleno deste Concello, en sesión ordinaria celebrada o día 24-07-2020, acordou a aprobación inicial do expediente de transferencia de créditos entre aplicacións de gastos de distinta área de gasto que non afectan a baixas e altas de créditos de persoal. Aprobado inicialmente o expediente de transferencia de créditos entre aplicacións de gastos de distinta área de gasto que non afectan a baixas e altas de créditos de persoal, por Acordo do Pleno de data 24-07-2020 en cumprimento do disposto no artigo 169.1 por remisión do 179.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente o devandito Acordo. En Santa Comba, 27 de xullo de 2020. O alcalde David Barbeira García
28/07/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.71918. Elevación de vial. Concello de As Pontes

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Endesa Generación, S. A. solicita de Augas de Galicia, por atoparse nas marxes do río Eume, a autorización de obras no lugar de Central Térmica das Pontes, parroquia de As Pontes de García Rodríguez (Santa María), concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.71918. As obras solicitadas consisten na execución do proxecto de “Elevación de la rasante del vial norte de la central térmica de As Pontes, T. M. As Pontes de García Rodríguez (A Coruña)-Fase 2”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 21 de xullo de 2020. O xefe do Servizo Territorial Néstor Rodríguez Arias
28/07/2020 | Administración LocalMunicipal
A Coruña
Persoal
Anuncio de nomeamento de inspector da Policia Local, C. E. 7/18

Servizo de Persoal ANUNCIO Por Resolución do concelleiro delegado de Economía, Facenda e Réxime Interior, por delegación da Xunta de Goberno Local, de data 15 de xullo de 2020, resolveuse entre outros o seguinte: 1.–Nomear Inspector da Policía Local, funcionario de carreira (Escala de Administración Especial. Subescala Servizos Especiais. Clase: Escala Executiva, categoría Inspector Policía Local. Subgrupo A2) deste Excmo. Concello, á seguinte persoa:  RAURICH CORTIZAS, HUTMAN JOSE PIO (DNI ****7952J) 2.–Adscribir definitivamente a D. ANDRES ALEJANDRO ROBERT FLORIAN SANCHEZ DE LA RODA PLAMADEALA ao posto da RPT do Concello da Coruña que se describe na seguinte táboa: 3.–Este nomeamento terán efectos económicos e administrativos desde a data en que tome posesión da devandita praza, de acordo coa proposta formulada polo Tribunal Calificador convocado para o efecto. A Coruña, 16 de xullo de 2020. A XUNTA DE GOBERNO LOCAL, P. D. (03/07/2019) O director de Economía, Facenda e Réxime Interior Manuel Ángel Jove Losada
28/07/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.71204. Muro. Concello de Cariño

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Ramon Mariano Lagnaoui Domenche solicita de Augas de Galicia, por atoparse nas marxes do río s/d, a autorización de obras na parcela de referencia catastral 0740105NJ9413N0001LZ, no lugar de Cariño, parroquia de Cariño (San Bartolomeu), concello de Cariño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.71204. As obras solicitadas consisten na construción dun muro de 19,00 de longo e 1,50 m de alto. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cariño ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 21 de xullo de 2020. O xefe do Servizo Territorial Néstor Rodríguez Arias
28/07/2020 | Administración LocalMunicipal
Mañón
Padrón subministro de auga, primeiro trimestre 2020

Por resolución da Alcaldía de data 22 de xullo de 2020, adoptouse o acordo de aprobar o padrón cobratorio da taxa polo subministro de auga correspondente ó primeiro trimestre do ano 2020. O referido padrón queda exposto ó público durante o prazo de quince días hábiles, contados dende o seguinte ó da publicación deste anuncio no Boletín Oficial da Provincia. A presente publicación servirá de notificación colectiva conforme ó establecido no artigo 102.3 da Lei 58/2003, do 17 de decembro, Xeral Tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ó contencioso-administrativo do artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, nos termos previstos no referido artigo; a repercusión do canon da auga poderá ser obxecto de reclamación económico-administrativa ante o órgano económico administrativo da Comunidade Autónoma de Galicia no prazo dun mes dende que se entenda producida a notificación. O período de pago en vía voluntaria remata o 22 de setembro de 2020. Transcorrido este prazo iniciarase o período executivo e a débeda esixirase pola vía de constrinximento; polo Concello a débeda correspondente ó subministro da auga e pola Consellería competente en materia de facenda da Xunta de Galicia a débeda correspondente ó canon da auga. Mañón, 23 de xullo de 2020. O ALCALDE Alfonso Emilio Balseiro Gómez
28/07/2020 | Administración LocalMunicipal
Cambre
Ausencia de dona Maria del Carmen Pan Matos, concelleira do Servizo de Desenvolvemento Asociativo, dende o día 27 de xullo ao 2 de agosto de 2020, ambos os dous incluídos

Esta Alcaldía, con data do día 22 de xullo de 2020, ditou a Resolución número 1029/2020 que se transcribe a continuación: “Por Resolución desta Alcaldía núm.1323/2019, do 1 de xullo, o señor alcalde conferiu a dona Antonia Cinta Barbieri Lafita a delegación especial do servizo de Desenvolvemento Asociativo, incluídos na Área de Presidencia. Segundo o escrito rexistrado de entrada ao núm.0/2604 o día 20 de xullo de 2020, dona Antonia Cinta Barbieri Lafita non poderá exercer as súas funcións como concelleira con delegación especial desde o día o 27 de xullo ao 2 de agosto de 2020, ambos os dous incluídos. En uso das atribucións que me confire o artigo 21 da Lei 7/1985, do 2 de abril, reguladora das bases do réxime local, RESOLVO: Primeiro. –Durante a ausencia de dona Antonia Cinta Barbieri Lafita, desde o día o 27 de xullo ao 2 de agosto de 2020, ambos os dous incluídos, o estudo, impulso, dirección e inspección das políticas sobre as que ostenta delegación especial serán exercidas por esta Alcaldía, quen ostenta a delegación xenérica da Área de Presidencia, na cal se atopan incluídos os proxectos, medidas e servizos desenvolvidos na citada delegación especial, isto tendo en conta o disposto na Resolución da Alcaldía núm.1323/2019, do 1 de xullo. Transcorrido o citado prazo de ausencia, dona Antonia Cinta Barbieri Lafita continuará no exercicio das funcións que lle foron delegadas por esta Alcaldía. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para xeral coñecemento. Cambre, 22 de xullo de 2020. O alcalde Óscar A. García Patiño
28/07/2020 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio aprobación definitiva de expediente de modificación de crédito mediante crédito extraordinario 2020-CREXT-06 de importe 181.138,23 euros e de suplemento de crédito 2020-SUPLE-02 de importe 880,95 euros, financiado con baixas por anulación

O Pleno da Corporación municipal, en sesión ordinaria celebrada o día 25 de xuño de 2020 aprobou inicialmente o expediente de modificación de crédito dentro do vixente Orzamento municipal do exercicio 2020 mediante crédito extraordinario co número 2020-CREXT-06 de importe 181.138,23 euros e de suplemento de crédito co número 2020-SUPLE-02 de importe 880,95 euros, financiado con baixas por anulación. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles nos Servizos Económicos do Concello, na rúa Galeras nº 5, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que faixe público o resumo por capítulos do citado orzamento, unha vez incorporada esta modificación, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo: O que se fai público para xeral coñecemento. Santiago de Compostela, 23 de xullo de 2020 A CONCELLEIRA DELEGADA DE ECONOMÍA e FACENDA Marta Abal Rodríguez
28/07/2020 | Administración LocalMunicipal
As Somozas
Aprobación definitiva de modificación de créditos 4/2020

ANUNCIO DE APROBACIÓN DEFINITIVA Aprobado definitivamente o expediente de modificación de créditos 4/2020 por transferencia entre aplicacións de gastos de distinta área de gasto que non afectan a baixas e altas de créditos de persoal, se publica aos efectos do artigo 169.1, por remisión do 179.4, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo: Contra o presente Acordo, en virtude do disposto no artigo 171 do Real Decreto Lexislativo 2/2004, do 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado. As Somozas, 22 de xullo de 2020. O alcalde Asdo.: Juan Alonso Tembrás
28/07/2020 | Administración LocalMunicipal
Cambre
Ausencia de don Ramón Boga Moscoso, concelleiro con delegación dos servizos de Turismo e Patrimonio, dende o día 24 ao 31 de xullo de 2020, ambos os dous incluídos

Esta Alcaldía, con data do día 22 de xullo de 2020, ditou a Resolución número 1028/2020 que se transcribe a continuación: “Por Resolución desta Alcaldía núm.1323/2019, do 1 de xullo, o señor alcalde conferiu a don Hiram Garcia España Dalama a delegación especial dos servizos de Turismo e Patrimonio, incluídos na Área de Presidencia. Segundo o escrito rexistrado de entrada ao núm.0/2603 o día 20 de xullo de 2020, don Hiram Garcia España Dalama non poderá exercer as súas funcións como concelleiro con delegación especial dende o día 24 ao 31 de xullo de 2020, ambos os dous incluídos. En uso das atribucións que me confire o artigo 21 da Lei 7/1985, do 2 de abril, reguladora das bases do réxime local, RESOLVO: Primeiro: Durante a ausencia de don Hiram Garcia España Dalama, desde o día 24 ao 31 de xullo de 2020, ambos os dous incluídos, o estudo, impulso, dirección e inspección das políticas sobre as que ostenta delegación especial serán exercidas por esta Alcaldía, quen ostenta a delegación xenérica da Área de Presidencia, na cal se atopan incluídos os proxectos, medidas e servizos desenvolvidos na citada delegación especial, isto tendo en conta o disposto na Resolución da Alcaldía núm.1323/2019, do 1 de xullo. Transcorrido o citado prazo de ausencia, don Hiram Garcia España Dalama continuará no exercicio das funcións que lle foron delegadas por esta Alcaldía. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para xeral coñecemento. Cambre, 22 de xullo de 2020 O alcalde Óscar A. García Patiño
28/07/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.70449. Recheo. Concello de Coristanco

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Gonzalo Carlos Manuel Fidel Piñer Lupsa solicita de Augas de Galicia, por atoparse nas marxes do río da Ponte da Balsa, a autorización de obras no polígono 74, parcela 42, no lugar de Cuns, parroquia de Cuns (San Vicenzo), concello de Coristanco (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.70449. As obras solicitadas consisten no recheo de gabia para un aproveitamento mellor da parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 21 de xullo de 2020. O xefe do Servizo Territorial Néstor Rodríguez Arias
28/07/2020 | Administración LocalMunicipal
Sobrado
Edicto sobre exposición pública e notificación colectiva do padrón da taxa pola recollida de residuos sólidos do ano 2020

ANUNCIO Edicto sobre exposición pública e notificación colectiva do padrón da taxa pola recollida de residuos sólidos do ano 2020 Por resolución da Alcaldía do 22/07/2020 aprobouse o padrón fiscal da taxa pola prestación do servizo de recollida de residuos sólidos correspondente ao exercicio 2020, por importe de 73.320,00 euros, o cal se expón ao público durante o prazo de 15 días, a contar dende o día seguinte ao da publicación do presente anuncio no BOP da Coruña, para que os interesados poidan examinalo e, no seu caso, formular as reclamacións oportunas. O presente anuncio servirá de notificación colectiva a todos os contribuíntes nos termos establecidos no art.102.3 da Lei 58/2003, do 17 de decembro, Xeral Tributaria. Dado que a taxa pola recollida de residuos sólidos é un tributo coa recadación delegada na Deputación Provincial da Coruña, será o seu correspondente servizo quen estableza os prazos e forma de ingreso en período voluntario, advertíndose que, transcorrido o prazo de ingreso en período voluntario sen que se efectuara o pagamento, as débedas esixiránse polo procedemento de prema prevista nos artigos 163 e seguintes da Lei 58/2003, do 17 de decembro, Xeral Tributaria, e nos artigos 70 e seguintes do Real Decreto 939/2005, do 29 de xullo, polo que se aproba o Regulamento Xeral de Recadación, devengándose as recargas correspondentes así como os intereses de demora. Contra o acto de aprobación do padrón, os interesados poderán interpor recurso de reposición ao que se refire o artigo 14 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora de Facendas Locais, ante o mesmo órgano que ditou o acto, no prazo dun mes, contado dende o día seguinte ó remate da exposición ao público do padrón fiscal. Contra a resolución expresa do recurso de reposición poderase interpor recurso contencioso-administrativo ante o Xulgado do Contencioso-Administrativo que corresponda, no prazo de dous meses contados da notificación. Transcorrido un mes dende a interposición do recurso de reposición sen que recaese resolución expresa do mesmo, entenderase desestimado e poderase interpor recurso contencioso-administrativo no prazo de seis meses. Todo iso sen prexuízo de que poida exercitar calquera outro recurso ou acción que estime conveniente ao seu dereito. Sobrado, 23 de xullo de 2020. O alcalde Asdo.: Luís Lisardo Santos Ares
28/07/2020 | Administración LocalMunicipal
Cabanas
Aprobación definitiva da derrogación da taxa por ocupación de terreos de uso público con mesas e cadeiras con finalidade lucrativa

ANUNCIO Aprobación definitiva derrogación taxa por ocupación de terreos de uso público con mesas e cadeiras con finalidade lucrativa Na sesión ordinaria do Pleno da Corporación celebrada en data 27/05/2020 procedeuse á aprobación inicial da derrogación da taxa por ocupación de terreos de uso público con mesas e cadeiras con finalidade lucrativa do Concello de Cabanas. Sometido a información pública, no Boletín Oficial da Provincia da Coruña n.º 79, de data 3 de xuño de 2020, polo prazo de trinta días hábiles sen terse presentado alegacións á mesma, elévase automaticamente a definitivo o acordo inicial. Contra a aprobación definitiva poderá interpoñerse recurso contencioso-administrativo nos termos establecidos na Lei 29/1998, do 13 de xullo, Reguladora da Xurisdición Contencioso-Administrativa. Cabanas, 23 de xullo de 2020. O alcalde, Carlos Ladra Brage
28/07/2020 | Administración LocalMunicipal
A Coruña
Persoal
Anuncio de nomeamento de oficiais da Policía Local, C. E. 9/15

Servizo de Persoal ANUNCIO Por Resolución do concelleiro delegado de Economía, Facenda e Réxime Interior, por delegación da Xunta de Goberno Local, de data 22 de xullo de 2020, resolveuse entre outros o seguinte: Primeiro. –Nomear oficiais da Policía Local, funcionarios en prácticas (Escala de Administración Epecial. Subescala de Servizos Especiais. Clase: Escala básica, categoría: Oficial. Subgrupo C1) deste Excmo. Concello, a: Para o nomeamento como Oficiais da Policía Local como funcionarios de carreira, de conformidade co disposto no art.38 do Decreto 243/2008, do 16 de outubro, polo que se desenvolve a Lei 4/2017, do 20 de abril, de coordinación de policías locais de Galicia, será requisito indispensable a superación dun curso de capacitación para a nova categoría na Academia Galega de Seguridade Pública (AGASP). Segundo. –Este nomeamento terá efectos económicos e administrativos desde a data en que tome posesión da devandita praza, de acordo coa proposta formulada polo Tribunal Calificador convocado para o efecto. A Coruña, 23 de xullo de 2020. A XUNTA DE GOBERNO LOCAL, P. D. (03/07/2019) O director de Economía, Facenda e Réxime Interior Manuel Ángel Jove Losada
20/07/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.70623. Albergue turístico. Concello de Camariñas

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO ST Praia Area da Vila, S. L. solicita de Augas de Galicia, por atoparse nas marxes do río s/d, a autorización de obras no polígono 501, parcela 438, no lugar de Area da Vila, parroquia de Camariñas (San Xurxo), concello de Camariñas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.70623. As obras solicitadas consisten na construción dun edificio para destinalo a albergue turistico, composto de planta baixa e primeira. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Camariñas ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 14 de xullo de 2020. O xefe do Servizo Territorial Néstor Rodríguez Arias
20/07/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.70165. Nave industrial. Concello de Bergondo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Bubakari Zarouk Sanchez Hermosilla, S. L. solicita de Augas de Galicia, por atoparse nas marxes do río s/d, a autorización de obras no polígono 59, parcelas 72 e 73, no lugar de Obra de Paño, n.º 11, parroquia de Lubre (San Xoán), concello de Bergondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.70165. As obras solicitadas consisten na construción dunha nave industrial, cunha ocupación en planta de 1.247,30 m 2, para dedicala a almacenamento, valoración e eliminación de residuos. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bergondo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 14 de xullo de 2020. O xefe do Servizo Territorial Néstor Rodríguez Arias
20/07/2020 | Administración LocalMunicipal
Negreira
Anuncio relativo á exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento correspondentes ó 2º trimestre de 2020

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 2º trimestre de 2020, o citado Padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa Castelao, 12 bx. de NEGREIRA, en horario de 9:00 a 14:00 horas, os luns, martes, mércores e venres, e de 9:00 a 10:30 horas os xoves, para que os interesados poidan examinalo, e, no séu caso, formular as reclamacións oportunas. Contra os recibos que contén o padrón, poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, abertas ao público de 9:00 horas a 14:00 horas, os luns, martes, mércores e venres, e de 9:00 a 10:30 horas os xoves. Transcurrido o período voluntario de pago establecido, ate 31 DE OUTUBRO de 2020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en matería de facenda da Xunta de Galicia. NEGREIRA, 15 de XULLO de 2020. O SR. ALCALDE Asdo./ Manuel Angel Leis Miguez.
20/07/2020 | Administración LocalMunicipal
Santiago de Compostela
Persoal
Oferta de Emprego do Concello de Santiago de Compostela para o ano 2020

A Xunta de Goberno Local da Cidade de Santiago de Compostela, na sesión ordinaria que tivo lugar o día 6 de xullo de 2020, aprobou a Oferta de Emprego do Concello de Santiago de Compostela para o ano 2020, co seguinte detalle: 1.- Declara-la caducidade do procedemento no que atinxe ás seguintes prazas incluidas na oferta de emprego do ano 2016, para a súa incorporación na oferta de emprego do ano 2020: - Unha (1) de técnico de xestión( persoal funcionario) para a oficina orzamentaria. - Unha (1) de arquitecto ( persoal funcionario). - Cinco (5) de músico solista ( persoal funcionario) - Unha (1) de psicólogo ( persoal laboral). - Unha (1) de educador familiar ( persoal laboral) - Unha (1) de músico ( persoal laboral) - Catro (4) de coordinador de centros socioculturais ( persoal laboral) 2.- Aproba-la Oferta de Emprego Público 2020, co seguinte contido: Na quenda libre resérvanse dúas prazas para persoas con discapacidade:. 1 de uxier. 1 de auxiliar administrativo. Na quenda de promoción interna resérvase unha praza de músico solista para persoas con discapacidade. O que se publica para xeral coñecemento. Santiago de Compostela, 15 de xullo de 2020 Concelleira delegada de Economía e Facenda, Persoal, Contratación e Modernización da Administración Local (PD Dto. Alcaldía 17/06/2019) Marta Abal Rodríguez.
20/07/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 13 de xullo de 2020, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Sobrado dos Monxes (expediente IN407A 2019/118-1)

Acordo do 13 de xullo de 2020, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Sobrado dos Monxes (expediente IN407A 2019/118-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMT, CT, RBT Sante-Grixalba, no concello de Sobrado dos Monxes (expediente IN407A 2019/118-1), por resolución desta xefatura territorial, do 3 de abril de 2020, a favor da entidade beneficiaria UFD Distribución Electricidad, S. A., con enderezo en avenida de Arteixo, 171, 15008 - A Coruña. Esta Xefatura Territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar o día 15 de setembro de 2020, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edicto do concello de Sobrado dos Monxes, deducida da que se someteu a información pública no DOG do 20.11.2019, no BOP do 05.11.2019 e no xornal La Voz de Galicia do 13.11.2019, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito Concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 13 de xullo de 2020. Isidoro Martínez Arca Xefe territorial da Coruña
20/07/2020 | Administración LocalMunicipal
Carral
Designación do xurado do premio do XXIII Concurso de Poesía Concello de Carral

Logo de ver que a Xunta de Goberno Local do Concello de Carral, na súa sesión ordinaria realizada o vinte e tres de xaneiro de dous mil vinte, en uso da atribución delegada mediante decreto 315/2019, do 18 de xullo, acordou aprobar as bases polas que se rexerá a concesión do premio do XXIII Concurso de Poesía “Concello de Carral”. Logo de ver que a base 8.ª daquelas establece que “O xurado estará presidido polo alcalde do Concello de Carral ou concelleiro ou concelleira na que delegue, e formarán parte del dúas persoas de recoñecido prestixio no eido da poesía galega e o autor gañador da edición anterior deste concurso. Actuará como secretario o técnico municipal de Cultura do Concello de Carral. O xurado será nomeado polo alcalde e darase a coñecer antes de realizar as deliberacións.”. Tendo en conta que o premio do XXII Concurso de Poesía “Concello de Carral”, realizado no ano 2019, recaeu sobre D. Jorge Alonso García, pola súa obra titulada “CANTAR DE CORTEGADA” e que, segundo o estipulado nas devanditas bases que rexen o concurso de poesía, o autor gañador da edición anterior formará parte do xurado da edición actual. En uso das atribucións que me confere o artigo 21.1 da Lei 7/1985, do 2 de abril, reguladora das bases do réxime local, por medio do meu decreto 312/2020, do 14 de xullo de 2020, RESOLVÍN: 1.–Designar ás seguintes persoas que haberán de integrar o xurado do premio do XXIII Concurso de Poesía “Concello de Carral”: Presidenta: D. Francisco Bello Hermida concelleiro de Cultura, por delegación puntual desta Alcaldía. Vogais: D. Luis Gonzalo Essabani Bargan (poeta gañador do XXII Concurso de Poesía “Concello de Carral”). D. José María Paz Gago (poeta e profesor universitario). D.ª Miriam Ferradáns Ferradás (poeta). Secretario: D. Carlos Lorenzo Pérez (técnico municipal de Cultura). 2.–Publicar este decreto polos mesmos medios que as bases e a convocatoria do concurso.3.–Dar conta deste decreto ao Pleno na primeira sesión ordinaria que se realice. Contra a devandita resolución poderase interpoñer recurso de reposición perante a Alcaldía do Concello de Carral no prazo dun mes, ou directamente recurso contencioso-administrativo perante o órgano da devandita xurisdición e no prazo indicado na Lei 29/1998, do 13 de xullo, reguladora da xurisdición contencioso-administrativa. Carral, 14 de xullo de 2020. O ALCALDE Francisco Javier Gestal Pose